
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 375 

12 Μάίου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση διατάξεων του Οργανισμού του κοινω¬ 
φελούς Ιδρύματος με την επωνυμία «ΙΔΡΥΜΑ 
ΕΥΦΡΟΣΥΝΗ ΤΡΑΧΑΝΑ - ΦΕΡΓΑΔΗ»που κυρώθη¬ 
κε με το από 10.10.1989 Π. Δ/γμα (797 Β'). 1 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΠΕΡΙΘΑΛΨΕΩΣ ΤΥΦΛΩΝ 
ΕΙΣ ΜΝΗΜΗΝ ΓΕΩΡΓΙΟΥ ΚΑΙ ΜΑΡΙΑΣ ΠΡΙΝΙΑ ΚΑΙ 
ΚΩΝΣΤΑΝΤΙΝΟΥ ΚΑΙ ΠΗΝΕΛΟΠΗΣ ΜΑΔΙΑ» και κύ¬ 


ρωση του οργανισμού αυτού. 2 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση απόφασης συγκρότησης Συμβουλίου 

Ιθαγένειας. 3 

Πολιτογράφηση Αλλογενών Αλλοδαπών. 4 

Πολιτογράφηση Ομογενούς Αλλοδαπής. 5 

Χορήγηση άδειας ασκήσεως Επαγγέλματος Κοινω¬ 
νικής Λειτουργού στην Κούλη Κων/να του Αγγελή. 6 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Τροποποίηση διατάξεων του Οργανισμού του κοινωφε¬ 
λούς Ιδρύματος με την επωνυμία «ΙΔΡΥΜΑ ΕΥΦΡΟΣΥ¬ 
ΝΗ ΤΡΑΧΑΝΑ - ΦΕΡΓΑΔΗ» που κυρώθηκε με το από 
10.10.1989 Π.Δ/γμα (797 Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της 5878/19.1.1989 πράξης της συμ¬ 
βολαιογράφου Αθήνας Ιωάννας Γιαννοπούλου - Τσωνο- 
πούλου με την οποία η Μαριάννα συζ. Ευαγγέλου Κούρλα 
το γένος Φεργάδη σύστησε κοινωφελές Ίδρυμα με την ε¬ 
πωνυμία «ΙΔΡΥΜΑ ΕΥΦΡΟΣΥΝΗ ΤΡΑΧΑΝΑ - ΦΕΡΓΑΔΗ», 
β) του από 10.10.1989 Π. Δ/τος με το οποίο εγκρίθηκε η 
σύσταση του ανωτέρω Ιδρύματος και κυρώθηκε ο 
Οργανισμός του, γ) του άρθρου 98 του ΑΝ. 2039/1939 και 
δ) των άρθρων 110 και 119 του Αστικού Κώδικα. 

2. Την 11062/6.3.1996 πράξη της ανωτέρω συμβολαιο¬ 


γράφου με την οποία η ιδρύτρια τροποποίησε ορισμένες 
διατάξεις του Οργανισμού του Ιδρύματος. 

3. Την 1107147/1239/006Α/4.10.1996 (ΦΕΚ922/Β') από¬ 
φαση του Πρωθυπουργού και του Υπουργού Οικονο¬ 
μικών, σχετικά με την ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών. 

4. Την 33/11.11.1996 γνωμοδότηση του Συμβουλίου 
Εθνικών κληροδοτημάτων. 

Με πρόταση του Υπουργού Εθνικής Παιδείας και 
Θρησκευμάτων και του Υφυπουργού Οικονομικών απο¬ 
φασίζουμε: 

Άρθρο μόνο 
Σκοπός 

Εγκρίνουμε την τροποποίηση των κατωτέρω διατάξεων 
του Οργανισμού διοίκησης και διαχείρισης του κοινωφε¬ 
λούς Ιδρύματος με την επωνυμία «ΙΔΡΥΜΑ ΕΥΦΡΟΣΥΝΗ 
ΤΡΑΧΑΝΑ - ΦΕΡΓΑΔΗ», όπως αποφασίσθηκε από την ι- 
δρστρια του ιδρύματος και έγινε με την 11062/6.3.1996 
πράξη της συμβολαιογράφου Αθηνών Ιωάννας Γιαννο¬ 
πούλου - Τσωνοπούλου. 

1) Το άρθρο 2 (Σκοπός) αντικαθίσταται ως εξής: 

Άρθρο 2 

Σκοπός του Ιδρύματος είναι: 

1) α) Η χορήγηση εφάπαξ χρηματικού ποσού ως υπο¬ 
τροφία σε δύο κορίτσια που έχουν γεννηθεί στη Σκύρο, έ¬ 
χουν αποφοιτήσει από το Λύκειο της Σκύρου και εισάγο- 
νται σε ανώτατα ή ανώτερα εκπαιδευτικά ιδρύματα της η¬ 
μεδαπής. 

β) Η εφάπαξ χορήγηση υποτροφίας σε δύο ή περισσό¬ 
τερες σπουδάστριες που έχουν αποφοιτήσει από το 
Λύκειο Σκύρου και έχουν γεννηθεί στο νησί. Η υποτροφία 
αυτή θα χορηγείται εφάπαξ για μεταπτυχιακές σπουδές 
στο εξωτερικό, μετά από τηνπροσκόμιση των σχετικών δι- 
καιολογητικών από το αντίστοιχο Πανεπιστήμιο. Το ποσό 
που θα χορηγείται θα καθορίζεται από το Διοικητικό 
Συμβούλιου του Ιδρύματος. 

γ) Η επιβράβευση με συμβολικό χρηματικό ποσό κάθε 
χρόνο του πρώτου αριστούχου μαθητή κάθε τάξης του 
Γυμνασίου και του Λυκείου Σκύρου και 

δ) Η διοργάνωση πολιτιστικών και λογοτεχνικών εκδη¬ 
λώσεων και η παραγωγή εκδόσεων πολιτιστικού περιεχο¬ 
μένου, που θα αποσκοπούν αφενός στη διάδοση της πο- 

λιτιστικής μας κληρονομιάς και αφετέρου στην επαύξηση 
των πόρων του Ιδρύματος. 

2) Όταν το ίδρυμα αποκτήσει την οικονομική δυνατότη¬ 
τα, να δημιουργήσει στη νήσο Σκύρο και κατά σειράπρο- 
τεραιότητας α) μία βιβλιοθήκη, β) ένα κλειστό γυμναστή¬ 
ριο καιγ) μία πισίνα για την μόρφωση, άθληση και ψυχα¬ 
γωγία της νεολαίας της Σκύρου. Τα έργα αυτά θα γίνουν 
κατά την πιο πάνω σειρά, μετά από απόφαση του 
Διοικητικού Συμβουλίου του Ιδρύματος και εφόσον δεν 
θίγουν τον σκοπό του Ιδρύματος για την χορήγηση του ε¬ 
φάπαξ χρηματικού ποσού. 

2) Το άρθρο 4 (Διοίκηση) αντικαθίσταται ως εξής: 

Άρθρο 4 
Διοίκηση 

1. Το Ίδρυμα διοικείται από το Διοικητικό Συμβούλιο 
που αποτελείται από επτά μέλη. 

2. Μέλη του Διοικητικού Συμβουλίου ορίζονται οι: 

α) Μαριάννα σύζυγος Ευαγγέλου Κούρλα, Πρόεδρος. 

β) Άννα σύζυγος Γεωργίου Γιαλελή. 

γ) Σπυρίδων Κωνσταντίνου Χάμπας. 

δ) Ελευθερία σύζυγος Θεοδ. Πολύχρονη. 

ε) Μαρία συζ. Κωνσταντίνου Μακρόπουλου. 

στ) Σοφία συζ. Δημ. Τσάδαρη. 

ζ) Γεώργιος Νικ. Γιαλελής. 

Από τα παραπάνω μέλη η πρώτη είναι ισόβιος, ενώ τα υ¬ 
πόλοιπα μέλη ορίζονται με διετή θητεία. Ένα μήνα πριν α¬ 
πό τη λήξη της θητείας των μη ισοβίων μελών, το 
Διοικητικό Συμβούλιο με απλή πλειοψηφία εκλέγει τους 
διαδόχους του, ομοίως για θητεία δύο ετών, εφαρμοζο- 
μένωντων διατάξεων του άρθρου 99του Α.Ν. 2039/1939. 

Τα μέλη του Διοικητικού Συμβουλίου είναι πάντα επανε- 
κλέξιμα. 

3) Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία τον Αντιπρόεδρο, τον 
Γραμματέα και τον Ταμία. 

4) Το Συμβούλιο γιατην κατά τα άνω συγκρότησή του σε 
σώμα θε συνέλθει μετά την έγκριση της συστατικής πρά¬ 
ξης του Ιδρύματος. 

5) Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου η κενή θέση συμπληρώνεται με εκλογή νέου 
μέλους από τα υπόλοιπα μέλη του Διοικητικού Συμβου¬ 
λίου, μέσα σε τριάντα (30) ημέρες από την επέλευση του 
γεγονότος που για να ληφθεί θα απαιτείται απαρτία πέντε 
(5) μελών του Διοικητικού Συμβουλίου και απλή πλειοψη¬ 
φία των παρόντων μελών σύμφωνα με τις διατάξεις της 
συστατικής πράξης και το άρθρο 99 του Α.Ν. 2039/1939. 
Εάν για οποιοδήποτε λόγο η Πρόεδρος - ιδρύτρια ήθελε 
αποχωρήσει, Πρόεδρος εκλέγεται πρόσωπο της οικογέ¬ 
νειας της όπως ήθελε ορίσει με πράξη εν ζωή ή αιτία θα¬ 
νάτου. 

6) Το Διοικητικό Συμβούλιο συνεδριάζει τακτικά κάθε 
τέσσερις (4) μήνες και έκτακτα όποτε το ζητήσει η 
Πρόεδρος ή δύο (2) από τα μέλη του με γραπτή αίτηση 
προς την Π ρόεδρο, πάντοτε όμως έπειτα από πρόσκληση 
της Προέδρου. 

7) Το Διοικητικό Συμβούλιο βρίσκεται σε απαρτία όταν 
παρόντα μέλη είναι περισσότερα από τα απάντα. Μεταξύ 
των παρόντων πρέπει υποχρεωτικά να είναι και η 
Πρόεδρος ή ο νόμιμος αναπληρωτής της. 


8) Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεταιη Πρόεδρος. 

9) Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τέσσερις (4) 
συνεχείς συνεδριάσεις, θεωρείται ότι έχει παραιτηθεί και 
η κενή θέση αυτού συμπληρώνεται κατά τα οριζόμενα 
στην παράγραφο 5 του παρόντος άρθρου. 

10) Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. Τα πρακτικά υπογρά¬ 
φονται από άλατα μέλη που μετέχουν στη συνεδρίαση. 

11) Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του Ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

3) Το άρθρο 9 (χορήγηση οικονομικών ενισχύσεων) α¬ 
ντικαθίσταται ως εξής: 

Άρθρο 9 

Επιλογή και ανακήρυξη υποτρόφων 

1. Τις υποψήφιες για τη λήψη του εφάπαξ χρηματικού 
ποσού της υποτροφίας καιτιςτελικές δικαιούχους αυτού 
τόσο των επιτυχουσών σε ανώτατα και ανώτερα εκπαι¬ 
δευτικά ιδρύματα, όσο και αυτών που κάνουν μεταπτυ¬ 
χιακές σπουδές στο εξωτερικό, καθώς και των αριστού¬ 
χων μαθητών του Γ υμνασίου και Λυκείου Σκύρου, αποφα¬ 
σίζει και ανακηρύσσει το Διοικητικό Συμβούλιο του 
Ιδρύματος. 

2. Από τις υποψήφιες όπως αναφέρονται στο άρθρο 2 
παρ. 1 προτιμούνται για τη λήψη του εφάπαξ ποσού της 
υποτροφίας οι επιτυχούσες σε ανώτατα εκπαιδευτικά ι¬ 
δρύματα. 

3. Η επιλογή, ο αριθμός και ανακήρυξη των δικαιούχων 
του εφάπαξ χρηματικού ποσού της υποτροφίας θα γίνε¬ 
ται με απόφαση του Διοικητικού Συμβουλίου του 
Ιδρύματος μετά από την προσκόμιση σχετικής βεβαίω¬ 
σης εγγραφής απότο συγκεκριμένο εκπαιδευτικό ίδρυμα 
ή εγγραφής στο αντίστοιχο ξένο πανεπιστήμιο για την α¬ 
πόκτηση μεταπτυχιακού διπλώματος, για την περίπτωση 
βτηςπαρ. 1 του άρθρου 2. 

4. Γιατην περίπτωση που οι υποψήφιες για την χορήγη¬ 
ση του εφάπαξ χρηματικού ποσού είναι περισσότερες α¬ 
πό δύο (2), τότε το εφάπαξ χρηματικό ποσό θα χορηγείται 
στην ή στις οικονομικά ασθενέστερες. 

5. Τον έλεγχο για τη διαπίστωση της οικονομικής κατά¬ 
στασης των υποψηφίων θα τον διενεργεί το Διοικητικό 
Συμβούλιο του Ιδρύματος, είτε κατ' αρχήν από τις βεβαι¬ 
ώσεις της αρμόδιας δημόσιας οικονομικής υπηρεσίας 
στην οποία ανήκουν, είτε οι ίδιες οι υποψήφιες, είτε οι οι- 
κογένειές τους, εφόσον οι ίδιες είναι ανεπάγγελτες και 
διατρέφονται απ' αυτές. 

Σε περίπτωση που δεν υποχρεούνται οι ίδιες ή οι οικο- 
γένειές τους σε υποβολή φορολογικής δήλωσης, τότε ο 
σχετικός έλεγχος για τη διαπίστωση της οικονομικής 
τους κατάστασης θα πραγματοποιείται με ενέργειες του 
Διοικητικού Συμβουλίου του Ιδρύματος το οποίο θα ελέγ¬ 
χει επισταμένως όλες τις συγκεκριμένες περιπτώσεις με 

κάθε πρόσφορο μέσο, μέσω των αρμοδίων αρχών {τοπι¬ 
κή αυτοδιοίκηση, αστυνομία, εκκλησία κ.λπ.) και με κάθε 
άλλο πρόσφορο τρόπο δυναμένου να ζητήσει από τις υ¬ 
ποψήφιες για την υποτροφία κάθε έγγραφο ή άλλο απο- 
δειτκικό στοιχείο που θα το βοηθήσει στην αξιολόγηση 
και κρίση. 

6. Σαν κριτήριο της οικονομικής κατάστασης δεν θα 
λαμβάνεται μόνο το ύψος του εισοδήματος αλλά και το αν 
θα είναι ολιγομελής ή πολυμελής η οικογένεια της υπο¬ 
ψήφιας για το εφάπαξ ποσό της υποτροφίας. Δηλαδή το 
εισόδημα θα διαιρείται δια του αριθμού των μελώντης οι¬ 
κογένειας, από την οποία προέρχεται το εισόδημα και η ο¬ 
ποία διατρέφει την υποψήφια. 

7. Σε περίπτωση που υπάρχουν υποψήφιες που βρίσκο¬ 
νται στην ίδια οικονομική κατάσταση, τότε θα προτιμού- 
νται αυτές που πέτυχαν με καλύτερη σειρά στο ανώτατο 
ή ανώτερο ανάλογα, εκπαιδευτικό ίδρυμα. 

8. Η υποτροφία που θα δίνεται στον αριστούχο μαθητή 
ή μαθήτρια Γυμνασίου και Λυκείου Σκύρου θα καθορίζε¬ 
ται με απόφαση του Διοικητικού Συμβουλίου και θα χορη¬ 
γείται ύστερα από προσκόμιση της σχετικής βαθμολο¬ 
γίας από το σχολείο, όπου θα φαίνεται ο μέσος όρος α¬ 
ποφοίτησης του μαθητή. 

Στον Υπουργό Εθνικής Παιδείας και Θρησκευμάτων και 
τον Υφυπουργό Οικονομικών αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 23 Απριλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΓΟΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΓΕΡΑΣΙΜΟΣ ΑΡΣΕΝΗΣ 

-♦- 

( 2 ) 

Έγκριση σύστασης του κοινωφελούς ιδρύματος με την ε¬ 
πωνυμία «ΙΔΡΥΜΑ ΠΕΡΙΘΑΛΨΕΩΣ ΤΥΦΛΩΝ ΕΙΣ ΜΝΗ¬ 
ΜΗΝ ΓΕΩΡΓΙΟΥ ΚΑΙ ΜΑΡΙΑΣ ΠΡΙΝΙΑ ΚΑΙ ΚΩΝΣΤΑΝΤΙ¬ 
ΝΟΥ ΚΑΙ ΠΗΝΕΛΟΠΗΣ ΜΑΔΙΑ» και κύρωση του οργα¬ 
νισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις αριθ. 4904/7.10.86,6159/5.12.88 και 7035/20.4.90 
δημόσιες διαθήκες του Στάμου Γεωργίου Πρινιά, που συ- 
στάχθηκαν ενώπιον της Συμβολαιογράφου Χαλανδρίου 
Γεωργίας Αρκουρή-Μήτσια και δημοσιεύθηκαν με τα α- 
ριθ. 406, 407 και 408/5.2.1993 πρακτικά του Μονομελούς 
Πρωτοδικείου Αθηνών, με τις οποίες συστήθηκε κοινω¬ 
φελές ίδρυμα με την επωνυμία «ΙΔΡΥΜΑ ΠΕΡΙΘΑΛΨΕΩΣ 
ΤΥΦΛΩΝ ΕΙΣ ΜΝΗΜΗΝ ΓΕΩΡΓΙΟΥ ΚΑΙ ΜΑΡΙΑΣ ΠΡΙΝΙΑ 
ΚΑΙ ΚΩΝΣΤΑΝΤΙΝΟΥ ΚΑΙ ΠΗΝΕΛΟΠΗΣ ΜΑΔΙΑ» και με έ¬ 
δρα την πόλη Χίο. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119του Εισαγωγικού Νόμου του Α¬ 
στικού Κώδικα και γ) 108 και 110 του Αστικού Κώδικα. 

3. Τις αριθ. 7731/1995 και 6301/1996 αποφάσεις του Ε- 
φετείου Αθηνών. 

4. Την αριθ. 1004508/153/Α0011/31.12.96 απόφαοητων 
Υπουργών Οικονομικών και Υγείας και Πρόνοιας. 


5. Την από 27.1.1997 γνωμοδότηση του Συμβουλίου Ε¬ 
θνικών Κληροδοτημάτων. 

6. Την αριθ. 1107147/1239/0006Α/4.10.96 (ΦΕΚ 992/96 
τ.Β') απόφαση του Πρωθυπουργού και του Υπουργού Οι¬ 
κονομικών, με την οποία ανατέθηκαν αρμοδιότητες 
στους Υφυπουργούς Οικονομικών. 

Με πρόταση του Υπουργού Υγείας και Πρόνοιας και του 
Υφυπουργού Οικονομικών, αποφασίζουμε: 

Άρθρο Μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΠΕΡΙΘΑΛΨΕΩΣ ΤΥΦΛΩΝ ΕΙΣ 
ΜΝΗΜΗΝ ΓΕΩΡΓΙΟΥ ΚΑΙ ΜΑΡΙΑΣ ΠΡΙΝΙΑ ΚΑΙ ΚΩΝΣΤΑ¬ 
ΝΤΙΝΟΥ ΚΑΙ ΠΗΝΕΛΟΠΗΣ ΜΑΔΙΑ», η οποία έγινε από το 
Στάμο Γεωργίου Πρινιά, με τις αριθ. 4904/7.10.86, 
6159/5.12.88 και 7035/20.4.90 δημόσιες διαθήκες του, οι 
οποίες συντάχθηκαν ενώπιον της Συμβολαιογράφου Χα¬ 
λανδρίου Γεωργίας Αρκουρή-Μήτσια και δημοσιεύθηκαν 
μετά αριθ. 406,407 και 408/5.2.1993 πρακτικά του Μονο¬ 
μελούς Πρωτοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υ¬ 
πουργών Οικονομικών και Υγείας και Πρόνοιας διέπεται 
από τις διατάξεις των παραπάνω συστατικών του πράξε¬ 
ων, του παρακάτω οργανισμού, του Α.Ν. 2039/1939 και 
των διαταγμάτων που εκδόθηκανή θα εκδοθούν, σε εκτέ¬ 
λεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσε¬ 
ρα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισηςτου κοινωφελούς ιδρύματος με 
την επωνυμία «ΙΔΡΥΜΑ ΠΕΡΙΘΑΛΨΕΩΣ ΤΥΦΛΩΝ ΕΙΣ 
ΜΝΗΜΗΝ ΓΕΩΡΓΙΟΥ ΚΑΙ ΜΑΡΙΑΣ ΠΡΙΝΙΑ ΚΑΙ 
ΚΩΝΣΤΑΝΤΙΝΟΥ ΚΑΙ ΠΗΝΕΛΟΠΗΣ ΜΑΔΙΑ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΠΕ- 
ΡΙΘΑΛΨΕΩΣ ΤΥΦΛΩΝ ΕΙΣ ΜΝΗΜΗΝ ΓΕΩΡΓΙΟΥ ΚΑΙ ΜΑ¬ 
ΡΙΑΣ ΠΡΙΝΙΑ ΚΑΙ ΚΩΝΣΤΑΝΤΙΝΟΥ ΚΑΙ ΠΗΝΕΛΟΠΗΣ ΜΑ- 
Δ1Α», που συστήθηκε από το Στόμιο Γεωργίου Πρινιά, με 
τις αριθ. 4904/7.10.86,6159/5.12.88 και 7035/20.4.90 δη¬ 
μόσιες διαθήκες του, οι οποίες συντάχθηκαν ενώπιον της 
Συμβολαιογράφου Χαλανδρίου Γεωργίας Αρκουρή-Μή- 
τσια και δημοσιεύθηκαν μετά αριθ. 406,407 και 408/1993 
πρακτικά του Μονομελούς Πρωτοδικείου Αθηνών, αποτε¬ 
λεί νομικό πρόσωπο ιδιωτικού δικαίου και διέπεται από τις 
διατάξεις των παραπάνω συστατικών πράξεων, του πα¬ 
ρόντος οργανισμού, του Α.Ν. 2039/1939, όπως κάθε φο¬ 
ρά ισχύει ο νόμος αυτός και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η πόλη της Χίου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του ι¬ 
δρύματος και στο μέσον αυτής την έδρα και το έτος έ¬ 
γκρισης της σύστασής του. 

Άρθρο 2 

Σκοπός 

Σκοπός του ιδρύματος είναι: 

Η δημιουργία και λειτουργία σύγχρονου πρότυπου πα- 

ραθερισπκού κέντρου τυφλών στον αγρό του διαθέτη, 
που βρίσκεται στη θέση Άγιος Λουκάς Λειβαδιών Χίου, 
στο οποίο θα φιλοξενούνται οικονομικά αδύνατοι τυφλοί 
από όλη την Ελλάδα, προτιμωμένων των καταγομένων α¬ 
πό τη Χίο και σε περίπτωση μη πλήρωσης των θέσεων αυ¬ 
τού με οικονομικά αδύνατους τυφλούς θα φιλοξενούνται 
σ’ αυτό και μη οικονομικά αδύνατοι τυφλό ί, ο ι οπο ίοι ό μως 
θα βαρύνονται με τα έξοδα διαμονής τους, το ύψος των 
οποίων θα καθορίζεται με απόφαση του Διοικητικού Συμ¬ 
βουλίου του ιδρύματος και θα εγκρίνεται από το Υπουρ¬ 
γείο Υγείας και Πρόνοιας. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Μία διώροφη μονοκατοικία συνολικού εμβαδού 500 
πί2 επί οικοπέδου 854,45 ηι2 που βρίσκεται στο Παλαιό 
Ψυχικό επίτης οδού Πηνειού, αριθ. 9. 

β) Το με στοιχεία Π2 διαμέρισμα εσοχής (ρετιρέ) του Α' 
συγκροτήματος της επί των οδών Κηφισίας και Κορινθίας 
του Δήμου Αθηναίων, πολυκατοικίας, συνολικού εμβαδού 
54 γπ2. 

γ) Μία οικία κατά ψιλή κυριότητα με την περιοχή της συ¬ 
νολικού εμβαδού 1500 γπ 2, περιλαμβανομένης και της ε¬ 
πιφάνειας που καταλαμβάνουν τα κτίσματα, ευρισκομέ- 
νης στη θέση Άγιος Λουκάς Λειβαδιών της πόλης Χίου. 

δ) Αγρός συνολικού εμβαδού 5.500 πγι2 περίπου στη θέ¬ 
ση Άγιος Λουκάς Λειβαδιών της πόλης Χίου. 

ε) Οι αναφερόμενοι στις αριθ. 254 και 255/22.7.1993 εκ¬ 
θέσεις απογραφής θυρίδων της Συμβολαιογράφου Αθη¬ 
νών Ανδρούλας θυγατέρας Νικολάου Βάια Τίτλοι. 

στ) Τα περιουσιακά στοιχεία της 3Τ. ΙϋΚΕ ΜΑΗΙΤΙΜΕ 
ΟΟ, με έδρα την Μονροβία Λιβερίας τα οποία συνίσταται 
σε καταθέσεις (Αριθ. 03/302330/018 λογαριασμός της 
Τράπεζας ΟΙΤΙΒΑΝ Κ στη Γενεύη). 

2. Η διώροφη μονοκατοικία, που βρίσκεται στο Παλαιό 
Ψυχικό, θα εκποιηθεί και το προϊόν της εκποίησης θα δια¬ 
τεθεί για την κατασκευή και τον εξοπλισμό του πρότυπου 
παραθεριστικού κέντρου. 

3. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών ίου στοιχείων. 

β) (, γοκοι από τις καταθέσεις του σε Τράπεζες ή άλ¬ 
λους I ίιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

δ) Τα έσοδα από τη φιλοξενία μη οικονομικά αδύνατων 
τυφλών. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

α) Εκάστοτε Μητροπολίτη Χίου, ως Πρόεδρο, 
β) Στέφανο Λουκά Καλογεράκη, ως Αντιπρόεδρο, 
δ) Δημήτριο Κων/νου Γεόμελο, Πρωτοπρεσβύτερο Γε¬ 
νικό Αρχιερατικό Επίτροπο Χίου, 
δ) Γεώργιο Εμμ, Τζιώτη, Ιερέα, 
ε) Γεώργιο Αλεξάνδρου Πρινιά. 

2. Τα μέλη του Διοικητικού Συμβουλίου ορίζουν με πρά¬ 


ξη τους, έπειτα από ψηφοφορία, το Γραμματέα και τον 
Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις των συστατικών 
πράξεων και του άρθρου 99 του Α Ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
τρίμηνο και έκτακτα όποτε το ζητήσει ο Πρόεδρος ή δύο 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα σπόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά .πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλοςτου Διοικητικού Συμ¬ 
βουλίου απουσιάζει αδικαιολόγητα από τέσσερις (4) συ¬ 
νεχείς συνεδριάσεις θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παράγραφο 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλητου Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αστού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος Οργανισμού, του Α.Ν. 2039/1939 
και των διαταγμάτων που εκδόθηκαν ή θα εκδοθούν σε ε¬ 
κτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια- 
τάξειςτων άρθρων 101 και 102του Α.Ν. 2039/1939 καιτου 
από 20.12.1939 Β. Δ/τος (ΦΕΚ 552 Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του Διευθυντή και του α¬ 
ναγκαίου προσωπικού του ιδρύματος, με την προϋπόθε- 

ση όμως ότι υπάρχει αντίστοιχη πίστωση στον εγκεκριμέ¬ 
νο προϋπολογισμό του. Προσδιορίζει τα δικαιώματα, τις 
υποχρεώσεις και τα ειδικότερα καθήκοντα του παραπάνω 
προσωπικού, καθώς και την αμοιβή του, σύμφωνα με τους 
όρους των συλλογικών συμβάσεων εργασίας και τις δια¬ 
τάξεις γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιώντου ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Καταρτίζει και τροποποιεί τον εσωτερικό οργανισμό 
του ιδρύματος και του Πρότυπου Παραθερισπκαύ Κέ- 
. ντρου. 

στ) Καθορίζει με απόφασή του τα κριτήρια της οικονο¬ 
μικής αδυναμίας των φιλοξενουμένων τυφλών, καθώς και 
τα απαιτούμενα δικαιολογητικά που πρέπει να προσκομί¬ 
ζουν οι υποψήφιοι φιλοξενούμενοι και επιλέγει τους φιλο¬ 
ξενούμενους με βάση τα στοιχεία αυτά. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ’ αυ¬ 
τήν δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι’ αυτό η πλειοψηφία των 
παρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω- 
λύματοςτούτου, άλλα μέλοςτου Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 


β) Φροντίζει για τη σύνταξη των πρακτικών του Διοικη- 
πκού Συμβουλίου. 

γ) Διεκπεραιώνειτην αλληλογραφία. 

δ) Φυλάττει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του ιδρύματος και ευθύνεται 
για την καταστροφή ή την απώλεια τούτων. 

2.0 Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλοςτου Διοικητικού Συμβουλίου που ορίζε¬ 
ται με απόφαση αυτού. 

Αρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρόποσό, που είναι αναγκαίο γιατηνπληρωμή έ¬ 
κτακτων και επειγουσών δαπανών του ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει γιατην έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλοςτου Διοικητικού Συμβουλίου που ορίζεται με 
απόφαση αυτού. 

Άρθρο 9 

Αρμοδιότητες Διευθυντή 

1. Ο Διευθυντής του ιδρύματος φροντίζει για την καλή 
διαχείριση της περιουσίας του ιδρύματος καθώς και για 
την εύρυθμη λειτουργία του πρότυπου παραθεριστικού 
Κέντρου Τυφλών και τη συντήρηση των εγκαταστάσεων 
του. 

2. Π ρώτος Διευθυντής του ιδρύ ματος είναι ο Δη μήτριος 
Φακούδης του Μιχαήλ, ο οποίος θα έχει και την εποπτεία 
της ανέγερσης του Παραθεριστικού Κέντρου Τυφλών. 

Άρθρο 10 

Διαδικασία επιλογής φιλοξενουμένων τυφλών 

1. ΤοΔιοικητικό Συμβούλιο του ιδρύματος καλεί σε προ¬ 
κήρυξη - πρόσκλησή του κάθε χρόνο, όλους τους ενδια¬ 
φερομένους που δικαιούνται φιλοξενίας τυφλούς να υπο¬ 
βάλουν σ’αυτό σε τακτή προθεσμία, μέσα στο μήνα Μάρ¬ 
τιο, σχετική αίτηση μετά απαραίτητα δικαιολογητικά που 
αναφέρονται στην παραπάνω προκήρυξη - πρόσκληση. 

Αντίγραφο της προκήρυξης - πρόσκλησης, πρέπει, με 
φροντίδα του Διοικητικού Συμβουλίου του ιδρύματος, να 
τοιχοκολείται, με αποδεικτικό έξω από τα γραφεία του ι- 

δράματος και του καταστήματος του Πανελληνίου Συν¬ 
δέσμου Τυφλών και να δημοσιεύεται μία φορά σε μια το¬ 
πική, κατά προτίμηση ημερήσια, εφημερίδα της περιφέ¬ 
ρειας του ιδρύματος και μια φορά σε δύο ημερήσιες Αθη¬ 
ναϊκές εφημερίδες μεγάλης κυκλοφορίας, σαράντα 
πέντε (45) τουλάχιστον ημέρες πριν από τη λήξη της πα¬ 
ραπάνω προθεσμίας. 

Άρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π. Δ/τος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στηνπρώτη συνεδρίασή του. 

2. Η οικονομική διαχείριση γίνεται με βάση προϋπολο¬ 
γισμό και απολογισμό εσόδων και εξόδων, που καταρτί¬ 
ζονται σύμφωνα με τις διατάξεις των άρθρων 101 και 102 
του Α Ν. 2039/1939 και του από 20.12.1939 σχετικού 
Δ/τος (ΦΕΚ 552Α ). 

Αρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο φιλοξενουμένων τυφλών. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 14 

Διάλυση ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται σε ένα ή και πε¬ 


ρισσότερα από τα ευδοκίμως λειτουργούντα και εδρεύο- 
ντα στη Χίο κοινωφελή ιδρύματα, με απόφαση της Ολο¬ 
μέλειας του Διοικητικού Συμβουλίου αυτού. 

Στον Υπουργό Υγείας και Πρόνοιας και στον Υφυπουρ¬ 
γό Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 23 Απριλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣΔ. ΣΤΕΦΑΝΟ ΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΩΡΓΙΟΣ ΔΡΥΣ ΚΩΝ. ΓΕΙΤΟΝΑΣ 

Ο 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ-Φ. 14532/7413 (3) 

Τροποποίηση απόφασης συγκρότησης Συμβουλίου Ιθα¬ 
γένειας. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 

Έχοντας υπόψη: 

1. Τις διατάξεις των άρθρων 52 και 53 του Π. Δάος 
49/1988 (ΦΕΚ 18/29.1.1988 τ.Α'). 

2. Την απόφασή μας Φ. 14532/1401/13.3.1996 με την ο¬ 
ποία συγκροτήθηκε το Συμβούλιο ιθαγένειας για το χρο¬ 
νικό διάστημα από 1.1.1996 έως 31.12.1997 που δημοσι¬ 
εύτηκε στο ΦΕΚ 184/20.3.1996, τ.Β’, όπως αυτή τροπο¬ 
ποιήθηκε μεταγενέστερα. 

3. Τις ανάγκες της Υπηρεσίας μας. 

4. Την αριθμ. ΔΙΔΚ Φ.44.1/21566/10.10.1996 κοινή από¬ 
φαση του Πρωθυπουργού και του Υπουργού Εσωτερικών 
Δημ. Διοίκησης και Αποκέντρωσης για ανάθεση αρμοδιο¬ 
τήτων στους Υφυπουργούς Εσωτ. Δημ. Διοίκησης και Α¬ 
ποκέντρωσης (ΦΕΚ 932/10.10.1996/τ.Β"), αποφασίζουμε: 

Τροποποιούμε την απόφασή μας Φ. 14532/1401/ 
13.3.1996 όπως αυτή τροποποιήθηκε μεταγενέστερα και 
ορίζουμε: 

1. Την Χαρίκλεια Μαράντη του κλάδου ΠΕ Διοικητικού 
με βαθμό Β' (της Σχολής Δημ. Δ/σης), Γραμματέα του 
Συμβουλίου Ιθαγένειας, σε αντικατάσταση του Ιωάννη 
Κροκίδα. 

2. Την Μαρία Ρασούλη του Κλάδου ΠΕ Δ/κού με βαθμό 
Β' Αναπληρωτή Γραμματέα Συμβουλίου Ιθαγένειας, σε α¬ 
ντικατάσταση της Λουκίας Σκόνδρα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 1997 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 

Ο 

Αριθ. Φ. 36914/5Β48 κ.ά. (4) 

Πολιτογράφηση Αλλογενών Αλλοδαπών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 

Με τη Φ. 36914/5848/23.4.1997 απόφαση του Υφυ¬ 
πουργού Εσωτερικών Δη μ. Διοίκησης και Αποκ/σης, έγινε 
δεκτή η από 23.5.1994 αίτηση πολιτογράφησης της αλ- 

λογενούς αλλοδαπής ΡΟΖΑ ΤΖΩΡΤΖΕΤτου ΕΛΙΑΣ για την 
απόκτηση της Ελληνικής Ιθαγένειας. 

Με τη Φ. 50763/4198/23.4.1997 απόφαση του Υφυ¬ 
πουργού Εσωτερικών Δη μ. Διοίκησης και Αποκ/σης, έγινε 
δεκτή η από 23.5.1996 αίτηση πολιτογράφησης του αλ¬ 
λογενούς αλλοδαπού ΧΑΡIΝΤΙΓΚΑΣΕΡτου ΣΑΜIΡ για την 
απόκτηση της Ελληνικής Ιθαγένειας. 

Αθήνα, 23 Απριλίου 1997 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 

Ο 

Αριθ.Φ 56455/6787 (5) 

Πολιτογράφηση Ομογενούς Αλλοδαπής. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗ Μ. ΔΙΟΙΚΗΣΗΣ ΚΑΙ ΑΠΟΚ/ΣΗΣ 

Με τη Φ. 56455/6787/23.4.1997 απόφαση του Υφυ¬ 
πουργού Εσωτερικών Δημ. Διοίκη ση ς και Αποκ/ σης, έγινε 


δεκτή η από 8.4.1997 αίτηση πολιτογράφησης της αλλο¬ 
γενούς αλλοδαπής ΦΡΑΓΚΟΠΟΥΛΟΥ ΕΛΠΙΔΑΣ του ΓΕ¬ 
ΩΡΓΙΟΥ για την απόκτηση της Ελληνικής Ιθαγένειας. 

Αθήνα, 23 Απριλίου 1997 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 

Ο 

Αριθ. 706 (6) 

Χορήγηση άδειας ασκήσεως επαγγέλματος Κοινωνικής 
Λειτουργού στην Κούλη Κων/να του Αγγελή. 

Ο ΝΟΜΑΡΧΗΣ ΑΡΚΑΔΙΑΣ 

Με την 706/31.12.96 απόφαση του Νομάρχη Αρκαδίας 
έχει χορηγηθεί στην Κούλη Κων/να του Αγγελή άδεια α¬ 
σκήσεως επαγγέλματος Κοινωνικής Λειτουργού. 

Τρίπολη, 31 Δεκεμβρίου 1996 
Ο Νομάρχης 

ΠΑΝ/ΤΗΣ ΓΙΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤΟΡ*ΡΑΧ 52 34 312 


ΠΛΗΡΟΦΟΡΙΕΣ 


ΚΕΝΤΡΙΚΗ ΥΠΗΡΕΣΙΑ 

Σολωαούδΐ 


•Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε 
Εγγραφη Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγας 1Β8, 1ος ορ.-Τ.Κ. 546 55 {031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


5225761 

5230841 

5225713 

5249547 

5239762 

5248141 

5248188 

5248785 

5248320 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνωπροσαύξηση 100 δρχ ανάβσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμο·., Π.Δ.. Συμβάσεις κ.τλ.) 

Β' (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

50.000 δρχ. 

50.000 

10.000 

50.000 

25.000 

10.000 

5.090 >' 

10.000 

3.000 

250.000 

10.000 

2.500 δρχ. 

2.500 >' 

500 >■ 

2.500 .■ 

1.250 

500 ■> 

250 -> 

500 >· 

150 » 

12.500 ■> 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 

10.000 .· 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπα) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφεοομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπραττεται στην Αθήνο από τα Ταμείο του ΤΑ- 
ΠΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και ο: επιχειρήσει αυτών πληρώνουν το μισό χοηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















